...Ճիշտ է, 1971 թ. քաղաքի Երկրագիտական թանգարանին կից բացվեց քարեդարան, որտեղ ցուցադրվում էին միջնադարյան հայ հանճարի ձեռքով կերտված անկրկնելի խաչքարեր, ինչպես նաև Հովհաննես Այվազովսկու ինը հրաշալի կտավները, որոնք նա անվերադարձ նվիրել էր եկեղեցուն: Ի դեպ մեծ դժվարությամբ պարզեցի, որ այդ կտավները գտնվում են Հովհաննես Այվազովսկու անվան պատկերասրահում, և տնօրինությունը պատրաստակամություն հայտնեց եկեղեցին լիովին վերականգնելուց հետո այդ կտավները վերադարձ նել իր իսկական տիրոջը` եկեղեցուն: 1888 թվականի մեծ հրդեհից հետո այս հռչակավոր եկեղեցին վերականգնվել է մեծ հայորդու նախաձեռնությամբ ու միջոցների շնորհիվ: Ի դեպ` մինչև այսօր էլ չի գործում նաև զանգակատունը, որի հայկական բրոնզաձույլ զանգը, եթե մի ժամանակ դուրս էր նետված իր տեղից և գցված էր հեռվում, առայժմ այդպես էլ չի հաջողվում հայտնաբերել, թե ո՞ւր է անհետացել զանգը...